钦定古今图书集成/理学汇编/学行典/第272卷 > 陆郊
## 钦定古今图书集成/理学汇编/学行典/第272卷 > 陆郊

按《松江府志》：“陆郊，字子野，吴县人。寓居华亭，好古力
学，为陈氏馆。甥陈易箦时，命其子中分田产，郊携室
人避居村落，翛然高尚，有梁伯鸾之致，日惟读书攻
诗，闲临摹古帖以自娱。直指尚维持行部，访人物莫
方伯如忠曰：‘有陆子野者，诗类孟襄阳，字类颜平原，
人品类王仲如，真高士也’。尚公遂折节邀之，郊以葛”
巾野服踞上座，人益高之。所著有《子野集》。